ભાવનગરમાં હજુ શિયાળો શરૂ થયો નથી ત્‍યાં સ્‍વાઇનફલુના પોઝીટીવ કેસ નોંધાયા છે. મળતી વિગતો મુજબ શહેરના નારી ચોકડી વિસ્‍તારમાં સવગુણનગરમાં રહેતા ૬૦ વર્ષીય આઘેડને શહેરની બજરંગદાસબાપા હોસ્‍પિટલમાં દાખલ કરવામાં આવ્‍યા છે અને બોટાદથી ૩૪ વર્ષની યુવાન મહિલાને સ્‍વાઇનફલુના લક્ષણો દેખાતા દાખલ કરવામાં આવેલ. બન્નેના રીપોર્ટ સ્‍વાઇનફલુના પોઝીટીવ આવ્‍યા છે. સ્‍વાઇનફલુના આ દર્દીને હાલમાં વેન્‍ટીલેટર રાખવામાં આવ્‍યા હોવાનું જાણવા મળેલ છે.